A kormányzati igazgatásról szóló 2018. évi CXXV. törvény 83. § (1) bekezdése alapján

a

**Belügyminisztérium**

pályázatot hirdet

**Támogatás-koordinációs Főosztály**

**ügyintéző álláshely**(jogi feladatkör) betöltésére.

**A jogviszony időtartama:**

határozott idejű, várhatóan 2020.04.01-től 2022.12.31–ig tartó kormányzati szolgálati jogviszony

**Foglalkoztatás** jellege**:**

Teljes munkaidő

**A munkavégzés helye:**

Budapest, 1051 Budapest, József Attila utca 2-4.

**Ellátandó feladatok, főbb tevékenységi körök:**

Az egyes európai uniós alapokból, nemzetközi forrásokból származó támogatások felhasználásához kapcsolódó jogi feladatok ellátása.

A Belügyminisztérium Támogatás-koordinációs Főosztályának feladatkörébe tartozó – Európai Unió által támogatott – projektekhez kapcsolódóan jogi szakértelem biztosítása, kiemelten a közbeszerzésekhez és egyéb beszerzésekhez kapcsolódó szerződés tervezetek elkészítése, véleményezése, jogi állásfoglalások készítése, a területet érintő jogszabály-tervezetek, belső normatívák véleményezése, előkészítésükben, háttéranyagok összeállításában való közreműködés.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* Jogász végzettség,
* Minimum 1-3 év hasonló munkakörben szerzett tapasztalat,
* Felhasználói szintű MS Office (irodai alkalmazások),
* Elvárt kompetenciák: szervezőkészség, önálló munkavégzés, kreativitás.

**A pályázat elbírálásánál előnyt jelent:**

* Angol nyelvből középfokú „C” típusú általános nyelvvizsga, tárgyalási szintű nyelvtudás,
* Közbeszerzési eljárások lebonyolításában szerzett, legalább 1-3 év szakmai tapasztalat.

**A pályázat részeként benyújtandó iratok, igazolások:**

* részletes fényképes szakmai önéletrajz,
* motivációs levél,
* nyilatkozat arról, hogy a pályázati anyagot az eljárásban résztvevők megismerhetik.

A pályázaton kérjük feltüntetni: ”jogi ügyintéző”.

**Az álláshely betölthetőségének időpontja:**

Az álláshely legkorábban 2020. április 1-jétől tölthető be.

**A pályázat benyújtásának határideje:** 2020. 03. 10.

A pályázati kiírással kapcsolatosan további információt Tóth Judit főosztályvezető nyújt, a [judit.toth@bm.gov.hu](mailto:judit.toth@bm.gov.hu) címen, vagy a 36-1-441-1112 telefonszámon.

**A pályázatok benyújtásának módja:**

Elektronikus úton Vígh Viktória részére a [viktoria.vigh@bm.gov.hu](mailto:viktoria.vigh@bm.gov.hu) e-mail címen keresztül.

**A pályázati eljárás, a pályázat elbírálásának módja, rendje:**

A beérkezett pályázatokat a Belügyminisztérium szakértő munkatársaiból álló szakmai bíráló bizottság értékeli. A kiválasztott pályázókat a bizottság szóbeli interjún hallgatja meg. A pályázat eredményéről a pályázók elektronikus értesítést kapnak. A 3 hónapnál nem régebbi hatósági erkölcsi bizonyítványt a nyertes pályázónak legkésőbb az álláshely betöltésekor kell eredetben benyújtania.

**A pályázat elbírálásának határideje:** 2020. 03. 31.

**A munkáltatóval kapcsolatban további információt a** [**www.kormany.hu/hu/belugyminiszterium**](http://www.kormany.hu/hu/belugyminiszterium) **honlapon szerezhet.**